CELEX: 22011D0049
Language: lt
Date: 1305849600000
Title: 2011 m. gegužės 20 d. EEE jungtinio komiteto sprendimas Nr. 49/2011, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

28.7.2011   
            
            
               LT
            
            
               Europos Sąjungos oficialusis leidinys
            
            
               L 196/27
            
         EEE JUNGTINIO KOMITETO SPRENDIMAS
   Nr. 49/2011
   2011 m. gegužės 20 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2009 m. gruodžio 4 d. EEE jungtinio komiteto sprendimu Nr. 125/2009 (1);
            
         
               (2)
            
            
               į Susitarimą turi būti įtraukta 2009 m. kovo 11 d. Europos Parlamento ir Tarybos direktyva 2009/3/EB, iš dalies keičianti Tarybos direktyvą 80/181/EEB dėl valstybių narių įstatymų, susijusių su matavimo vienetais, suderinimo (2);
            
         
               (3)
            
            
               į Susitarimą turi būti įtraukta 2009 m. balandžio 23 d. Europos Parlamento ir Tarybos direktyva 2009/23/EB dėl neautomatinių svarstyklių (3);
            
         
               (4)
            
            
               į Susitarimą turi būti įtraukta 2009 m. balandžio 23 d. Europos Parlamento ir Tarybos direktyva 2009/34/EB dėl bendrų nuostatų, susijusių su matavimo priemonėmis ir metrologinės kontrolės metodais (4);
            
         
               (5)
            
            
               į Susitarimą turi būti įtraukta 2009 m. lapkričio 10 d. Komisijos direktyva 2009/137/EB, iš dalies keičianti Europos Parlamento ir Tarybos direktyvos 2004/22/EB dėl matavimo priemonių nuostatas dėl matavimo priemonių prieduose MI-001–MI-005 nustatytų didžiausių leidžiamųjų paklaidų (5);
            
         
               (6)
            
            
               Direktyva 2009/23/EB panaikinama į Susitarimą įtraukta Tarybos direktyva 90/384/EEB (6), todėl ji turi būti iš Susitarimo išbraukta;
            
         
               (7)
            
            
               Direktyva 2009/34/EB panaikinama į Susitarimą įtraukta Tarybos direktyva 71/316/EEB (7), todėl ji turi būti iš Susitarimo išbraukta,
            
         NUSPRENDĖ:
   1 straipsnis
   Susitarimo IX priedo II skyrius iš dalies keičiamas taip:
   
               1.
            
            
               1 punkto tekstas (Tarybos direktyva 71/316/EEB) pakeičiamas taip:
               „32009 L 0034: 2009 m. balandžio 23 d. Europos Parlamento ir Tarybos direktyva 2009/34/EB dėl bendrų nuostatų, susijusių su matavimo priemonėmis ir metrologinės kontrolės metodais (OL L 106, 2009 4 28, p. 7).
               Direktyvos nuostatos taikant šį Susitarimą pritaikomos taip:
               
                           a)
                        
                        
                           I priedo 3.1 punkto pirmosios įtraukos ir II priedo 3.1.1.1 punkto a papunkčio pirmosios įtraukos tekstas skliausteliuose papildomas taip:
                           „FL – Lichtenšteinas, IS – Islandija, N – Norvegija“;
                        
                     
                           b)
                        
                        
                           II priedo 3.2.1 punkte nurodyti brėžiniai papildomi raidėmis, būtinomis pažymėti „FL“, „IS“ ir „N“.“
                        
                     
         
               2.
            
            
               24 punktas (Tarybos direktyva 80/181/EEB) papildomas tokia įtrauka:
               
                           „—
                        
                        
                           
                              32009 L 0003: 2009 m. kovo 11 d. Europos Parlamento ir Tarybos direktyva 2009/3/EB (OL L 114, 2009 5 7, p. 10).“
                        
                     
         
               3.
            
            
               27 punkto tekstas (Tarybos direktyva 90/384/EEB) pakeičiamas taip:
               „32009 L 0023: 2009 m. balandžio 23 d. Europos Parlamento ir Tarybos direktyva 2009/23/EB dėl neautomatinių svarstyklių (OL L 122, 2009 5 16, p. 6).“
            
         
               4.
            
            
               27 b punktas (Europos Parlamento ir Tarybos direktyva 2004/22/EB) papildomas šia įtrauka:
               
                           „—
                        
                        
                           
                              32009 L 0137: 2009 m. lapkričio 10 d. Komisijos direktyva 2009/137/EB (OL L 294, 2009 11 11, p. 7).“
                        
                     
         2 straipsnis
   
      Europos Sąjungos oficialiojo leidinio EEE priede skelbtini direktyvų 2009/3/EB, 2009/23/EB, 2009/34/EB ir 2009/137/EB tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2011 m. gegužės 21 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (8).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. gegužės 20 d.
      
         
            EEE jungtinio komiteto vardu
         
         
            Laikinai pareigas einantis pirmininkas
         
         Gianluca GRIPPA
      
   
   
      (1)  OL L 62, 2010 3 11, p. 11.
   
      (2)  OL L 114, 2009 5 7, p. 10.
   
      (3)  OL L 122, 2009 5 16, p. 6.
   
      (4)  OL L 106, 2009 4 28, p. 7.
   
      (5)  OL L 294, 2009 11 11, p. 7.
   
      (6)  OL L 189, 1990 7 20, p. 1.
   
      (7)  OL L 202, 1971 9 6, p. 1.
   
      (8)  Konstitucinių reikalavimų nenurodyta.